SwissLeaks

SwissLeaks eli HSBC-pankin tietovuoto (myös: Swiss Leaks, #SwissLeaks-paljastus, Falciani-lista sekä Lagarde-lista) on sveitsiläisen IT-asiantuntijan Hervé Falcianin vuonna 2007 HSBC-pankin Sveitsin haarakonttorissa (HSBC Private Bank Suisse) Genevessä tekemä tietomurto, jossa paljastui tuhansien veroparatiiseihin tallettaneiden ja veronkiertoa harjoittaneiden henkilöiden nimiä. Asiakirjat koskevat pankkiin varojaan piilottaneiden tilitietoja marraskuusta 2006 maaliskuuhun 2007. Ajanjaksolta näkyivät noin 106 000 asiakkaan ja 20 000 yrityksen tilitiedot. Paljastuneiden 30 000 salatun tilin yhteissumma on noin 180 miljardia euroa. Tilejä oli merkitty 203 eri maan kansalaisille. Joukossa oli myös suomalaisia tallettajia. Kansainvälisistä tutkivista journalisteista koostuva International Consortium of Investigative Journalists -ryhmä julkisti tiedot vuonna 2015. Julki vuodetuista asiakirjoista käy ilmi, että maailman toiseksi suurin pankki HSBC neuvoi asiakkailleen, kuinka rahaa voidaan piilottaa verottajien saavuttamattomiin pankin sveitsiläisille tileille. Pankki myönsi teon ja pyyteli anteeksi tapahtunutta. ICIJ:n helmikuussa 2015 tekemiä SwissLeaks-paljastuksia pidetään suurimpana yksittäisenä veronkiertopaljastuksena Sveitsin pankkitoiminnan historiassa. Julkistettujen tietojen valossa todettiin pankin markkinoineen rikkaille asiakkailleen veronkiertotekniikoita välttyäkseen "Eurooppalaisilta veroilta". Pankin todettiin myös avanneen tilejä kansainvälisille rikollisille sekä rikollisille yrittäjille. Asiakkaiden annettiin myös nostaa suuria määriä käteistä rahaa pankista ei-sveitsiläisissä valuutoissa.Swiss Leaks: Murky Cash Sheltered by Bank Secrecy International Consortium of Investigative JournalistsHSBC files show how Swiss bank helped clients dodge taxes and hide millions The Guardian, 2015 ==Hervé Falcianin maanpako Sveitsistä== Sveitsin poliisi etsintäkuulutti Hervé Falcianin, sillä hän oli rikkonut Sveitsin pankkilakia ja tehnyt tietomurron pankin tiedostoihin. Falciani pakeni Ranskaan, jossa hänet pidätettiin. Ranskan viranomaiset eivät kuitenkaan luovuttaneet häntä Sveitsiin, sillä hänen tekemänsä tietovuodon perusteella voidaan viranomaisten mukaan vielä paljastaa lukuisia ranskalaisia veronkiertäjiä. ==Lagarden lista== Alkuvuodesta 2010 valmisteltiin salaista Lagarden listaa vuodetuista nimistä Ranskan finanssiministerin Christine Lagarden johdolla. Lista oli tarkoitettu eri valtioiden käyttöön. Lagarden lista johti useisiin skandaaleihin ja pidätyksiin Kreikassa, Espanjassa, Yhdysvalloissa, Belgiassa ja Argentiinassa. ==ICIJ:n tekemät nimipaljastukset== ICIJ-järjestö julkaisi myös 65 kansainvälisesti tunnetun henkilön nimet HSBC-pankin tietovuodon yhteydessä. Niiden joukossa ovat esimerkiksi seuraavat kuuluisuudet: *jalkapalloilija Diego Forlán, *F1-kuljettajat Fernando Alonso ja Michael Schumacher, *muusikot Phil Collins ja Sveitsissä asuva Tina Turner, *näyttelijät Joan Collins ja John Malkovich, *malli Elle Macpherson, *Jordanian kuningas Abdullah II, *Marokon kuningas Mohammed VI, *Omanin sulttaani Qabus ibn Said Al Said On kuitenkin epäselvää, missä määrin heidän epäillään syyllistyneen rikoksiin pankkitiliensä hoidossa. RikollisistaVuoto: Suurpankin asiakkaina rikollisia laidasta laitaan MOT | yle.fi, 2015 mainitaan mm. laittomasta veritimanttikaupasta tuomittu afrikkalainen Emmanuel Shallop. ==Katso myös== * Harmaa talous * Luxemburg-vuodot * Veronkierto * Veroparatiisi * Veropetos * Verosuunnittelu * Marius Kohl * International Consortium of Investigative Journalists ==Aiheesta muualla== *Explore the Swiss Leaks Data International Consortium of Investigative Journalists ==Lähteet== Luokka:Tietovuodot Luokka:Luxemburgin talous Luokka:Luxemburgin historia